_:nd4af5447f0ee4307b43b858bd2035762xb0
<http://schema.org/articleBody>
"Електрическите тротинетки стават все по-популярно средство за придвижване на кратки разстояния в големия град. Освен удобни, обаче,  те може да се окажат и доста рискови – и то не само от гледна точка физическата ви сигурност.\r\nЗащото проучване на University of Texas at San Antonio (UTSA) показва, че използването им може да е сериозен риск за киберсигурността и личните ви данни. Ето как:\r\nГоляма част от тротинетките под наем разчитат на комбинация от технологиите Bluetooth Low Energy (BLE) и смартфона на потребителя, с който той да „отключи“ скутера. Отключването става посредством интернет връзка с централизиран сървър на предоставящия скутер под наем. Именно тази интернет връзка отваря широко вратите на уязвимостите, пише в проучването.\r\nКакво може да се случи:\r\n\r\n\r\n \tMan in the middle атака\r\n \tОтдалечен контрол върху тротинетката (например, върху подаването на газ)\r\n \tКражба на личните ви данни от приложението\r\n\r\nОтдалеченият контрол върху тротинетка вече беше демонстриран с един от моделите на Xiaomi миналата година. Във видеото вижте как хакер просто блокира тротинетката, докато тя е в движение.\r\n\r\nБатерията, двигателят, спирачките и сигналните светлини на скутера са сред основните компоненти, с които може да се злоупотреби при атака. А при злоупотреба може да се стигне до падания, блъснати пешеходци и т.н.\r\nСъщевременно, вземането на тротинетка под наем изисква от ползвателя на услугата да сподели значително количество лични данни за себе си – имена, имейл, номер на лична карта и т.н. Автоматично за него се събира и допълнителна информация – GPS координати, както и данни за телефона му. А сега си представете, че някой знае къде и кога се движите и дори дали сте си вкъщи в момента.\r\nЗатова, имайте едно наум, когато използвате подобни тротинетки."
<https://freedomonline.bg/kak-da-haknesh-elektricheska-trotinetka/>